FMC Music

Fantasia Music City atau FMC merupakan sebuah syarikat rakaman Malaysia. Syarikat ini merupakan salah sebuah anak syarikat kepada Hui Hvang Enterprise Sdn Bhd. Syarikat ini ditubuhkan pada 1991 sebagai syarikat penerbit yang beroperasi sebagai entiti berasingan bagi pasaran khusus di Malaysia. 

FMC merupakan ahli Persatuan Industri Rakaman Malaysia (RIM) iaitu sebuah pertubuhan bukan berasaskan keuntungan yang mewakili pengedaran dan penerbitan rakaman muzik di Malaysia.

Artis naungan
Pada masa kini, antara senarai artis yang bernaung di bawah label Fantasia Music City adalah seperti berikut:
 Afieq Shazwan
 Fareez Fauzi
 Haqiem Rusli
 Haziq Putera
 Muna Shahirah
 Syed Shamim
 Tajul
 Tuah Adzmi
 Wani Syaz
 Wany Hasrita
 Zack Zakwan
 Zali Rusli
 Nurul Iman

Artis luar negara 
FMC Music turut menguruskan kerjaya artis Indonesia di Malaysia melalui kerjasama dengan syarikat rakaman Indonesia, Trinity Optima Production, Musica Studio's, dan Aquarius Musikindo.

 Afgan
 Lesti Kejora
 Maudy Ayunda
 Rossa
 Ungu
 Agnez Mo
 Ari Lasso
 Bunga Citra Lestari
 Melly Goeslaw
 Zahra Damariva
 d'Masiv
 Geisha
 Iwan Fals
 NOAH

Tengkarah 
Pada 10 Julai 2022, sebuah saluran muzik di YouTube bernama Lofi Girl telah dihentikan dua siaran muzik langsungnya atas sebab dakwaan pelanggaran undang-undang hak cipta yang dilaporkan oleh FMC. Akaun Twitter akaun tersebut telah membuat kiriman berkenaan laporan terbabit, dan dikatakan bahawa tuntutan hak cipta itu adalah tuntutan palsu. Beberapa jam kemudian, akaun Twitter rasmi YouTube telah membalas kiriman terbabit serta mengakui kesilapan pihaknya. Pihak YouTube telah menghapuskan tuntutan pelanggaran hak cipta tersebut serta mengembalikan video yang berdurasi dua puluh ribu jam terbabit 48 jam kemudian.

Walau bagaimanapun, FMC memberitahu laman berita Malaysiakini bahawa laporan pelanggaran undang-undang yang dibuat terhadap saluran YouTube Lofi Girl merupakan tindakan penggodam yang menggunakan saluran YouTube FMC. Wakil FMC mendakwa hal itu hanya disedari pada 13 Julai lantaran pekerjanya sedang bercuti ketika itu.

Rujukan

Pautan luar
  
 
 
 
 Saluran FMC Music di Dailymotion
 

Syarikat rakaman Malaysia
Penubuhan 1991 di Malaysia